**Sadržaj i način testiranja, pravni i drugi izvori za pripremanje kandidata za testiranje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POLJOPRIVREDNA I VETERINARSKA ŠKOLA OSIJEK**

**OSIJEK, JADROVSKA 20**

**KLASA: 112-02/24-01/1**

**URBROJ: 2158/45-24-01-2**

U Osijeku, 4. siječnja 2024.

Na temelju članka 8. Pravilnika o načinu i postupku zapošljavanja u Poljoprivrednoj i veterinarskoj školi Osijek, a vezano uz raspisani natječaja od 29 .12. 2023. godine za zasnivanje radnog odnosa na radnom mjestu spremač/ica na neodređeno, nepuno radno vrijeme (31 sat rada tjedno), Povjerenstvo za vrednovanje kandidata objavljuje

**SARŽAJ I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA ZA TESTIRANJE I RAZGOVOR**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Poljoprivrednoj i veterinarskoj školi Osijek, Osijek, obavit će se provjera znanja i sposobnosti kandidata.

Provjera se sastoji od dva dijela, pisane provjere kandidata (testiranja) i razgovora (intervjua) kandidata s Povjerenstvom.

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na testiranje i razgovor (intervju).

Ako na listi bude tek nekoliko kandidata, svi kandidati s liste pozvati će se na razgovor bez prethodnog testiranja.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat ne pristupi testiranju, smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatima Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime za to označenom mjestu na testu. Test se piše isključivo kemijskom olovkom. Test sadrži 10 pitanja.

Za vrijeme testiranja **nije dopušteno**:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje odvija i

- razgovarati sa s ostalim kandidatima/kinjama.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Pravo na pristup razgovoru s Povjerenstvom ostvaruje najviše pet kandidata koji su postigli najveći broj bodova na pisanoj provjeri-testu. Rezultat testiranja i poziv kandidatima na razgovor (intervju) Povjerenstvo će objaviti na mrežnoj stranici Poljoprivredne i veterinarske škole Osijek

[**www.ss-poljoprivredna-veterinarska-os.skole.hr**](http://www.ss-poljoprivredna-veterinarska-os.skole.hr) **,** u rubrici pod nazivom „Dokumenti – Natječaji“.

**Pravni i drugi izvori za pripremanje kandidata za testiranje su:**

1. Državni pedagoški standard srednjoškolskog sustava odgoja i obrazovanja (Narodne novine, broj 63/08. i 90/10.),
2. Pravilnik o kućnom redu Poljoprivredne i veterinarske škole Osijek (na mrežnoj stranici Poljoprivredne i veterinarske škole Osijek [www.ss-poljoprivredna-veterinarska-os.skole.hr](http://www.ss-poljoprivredna-veterinarska-os.skole.hr) u rubrici pod nazivom „Dokumenti –Kućni red“),
3. Etički kodeks Poljoprivredne i veterinarske škole Osijek (na mrežnoj stranici Poljoprivredne i veterinarske škole Osijek [www.ss-poljoprivredna-veterinarska-os.skole.hr](http://www.ss-poljoprivredna-veterinarska-os.skole.hr) u rubrici pod nazivom „Dokumenti – Etički kodeks“),
4. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi (Narodne novine broj 2/11),

POVJERENSTVO ZA VREDNOVANJE KANDIDATA

1. Diana Matusina
2. Franjo Zovko
3. Marina Šimić